**Από**: Οργανωτική Επιτροπή Αθήνας

της 8ης Πανελλαδικής Ποδηλατοπορείας

 Αθήνα 4/5/2015

 **Προς**: κα Ρένα Δούρου

 Περιφερειάρχη Αττικής

**Θέμα**: Συνάντηση με την Περιφερειάρχη αντιπροσωπείας της 8ης Πανελλαδικής Ποδηλατοπορείας

Αξιότιμη κυρία Περιφερειάρχη,

H Αθήνα και η Αττική γενικότερα υστερούν τραγικά ως προς τις ποδηλατικές υποδομές σε σχέση με τους εντυπωσιακούς ρυθμούς αύξησης της χρήσης του ποδηλάτου. Η υστέρηση αυτή είναι εξαιρετικά κρίσιμη, δεδομένων των σοβαρών προβλημάτων κυκλοφοριακής συμφόρησης στους δρόμους, τροχαίων ατυχημάτων, ρύπανσης, θορύβου και της γενικότερης υποβάθμισης του δημόσιου χώρου. Αποδεδειγμένα, το ποδήλατο μπορεί να συμβάλει στην αντιμετώπιση και επίλυση αυτών των προβλημάτων όπως έχει συμβεί σε πολλές ευρωπαϊκές πόλεις. Σημειώνεται ότι μεγάλος αριθμός ευρωπαϊκών πόλεων, ακολουθώντας τις κατευθύνσεις της Ευρωπαϊκής Επιτροπής, εφαρμόζει πολιτικές που στοχεύουν στη μείωση του αριθμού των μετακινήσεων με αυτοκίνητο με υποκατάσταση μέρους τους από μετακινήσεις με ποδήλατο, συγκοινωνία και περπάτημα.

Το ποδηλατικό κίνημα της Αθήνας εδώ και δέκα χρόνια διεκδικεί τη δημιουργία ποδηλατικών αξόνων (http://www.podilates.gr/axones\_protasi). Tο Ρυθμιστικό Σχέδιο Αθήνας (Ρ.Σ.Α.), που ψηφίστηκε το καλοκαίρι του 2014 στο Ελληνικό κοινοβούλιο, περιλαμβάνει ένα δίκτυο ποδηλατοδρόμων με την ονομασία Μητροπολιτικό Δίκτυο Ποδηλατικών Διαδρομών. Αυτή τη στιγμή υλοποιείται ο άξονας Φαληρικό Δέλτα-Ομόνοια-Κηφισιά, με σχετικά ικανοποιητικό τρόπο παρά ορισμένα λάθη.

Έτσι η Αττική διαθέτει πλέον ένα εγκεκριμένο δίκτυο ποδηλατοδρόμων στα πλαίσια του Ρ.Σ.Α. και τώρα μένει να γίνουν όλες οι απαραίτητες ενέργειες προκειμένου να αρχίσει η υλοποίηση του. Επισημαίνουμε πως οι περισσότεροι από αυτούς τους ποδηλατοδρόμους εμπίπτουν στην αρμοδιότητα της περιφέρειας η οποία και είναι ο κύριος αρμόδιος για την υλοποίησή τους.

Η υλοποίηση του Μητροπολιτικού Δικτύου Ποδηλατικών Διαδρομών στο λεκανοπέδιο Αττικής, ανάλογου αυτών που έχουν αναπτυχθεί στις μεγάλες πόλεις της Ευρώπης, είναι μία από τις απαραίτητες προϋποθέσεις για τη δημιουργία ασφαλών και άνετων συνθηκών ποδηλασίας. Η παρέμβαση αυτή θα επηρεάσει βαθιά τη ζωή, τόσο των χιλιάδων κατοίκων της Αττικής, που ήδη επιλέγουν να μετακινούνται με αυτό το μέσο, όσο και όλων εκείνων που θα ενθαρρυνθούν αύριο να στραφούν προς το ποδήλατο και να μειώσουν την εξάρτησή τους από το αυτοκίνητο. Παράλληλα αυτό θα έχει σαν αποτέλεσμα την βελτίωση των περιβαλλοντικών συνθηκών στην Αθήνα, την δημιουργία ενός πιο πολιτισμένου αστικού περιβάλλοντος και σημαντικά οφέλη για τον αστικό και περιαστικό τουρισμό και την οικονομία γενικότερα.

**Οι ποδηλάτες της Αττικής θα διαδηλώσουμε στις 10 Μαΐου** για να ζητήσουμε από την πολιτεία, και ειδικά από την Περιφέρεια Αττικής, την υλοποίηση των ποδηλατόδρομων που περιλαμβάνονται στο ΡΣΑ. Καλούμε την Περιφέρεια Αττικής να αναλάβει όλες τις απαραίτητες πρωτοβουλίες, σε συνεργασία με το ΥΠΑΠΕΝ και τους Δήμους, για την ένταξη του Μητροπολιτικού Δικτύου Ποδηλατικών Διαδρομών (ΜΔΠΔ) σε χρηματοδοτικά προγράμματα (πχ. ΣΕΣ), την δημιουργία των κατάλληλων υπηρεσιακών δομών για την παρακολούθηση του έργου ώστε να προχωρήσει στην άμεση υλοποίηση του με την χρήση απλών υλικών χωρίς περιττά έξοδα.

Κυρία Περιφερειάρχη,

**Στα πλαίσια αυτά σας ζητούμε να δεχτείτε επταμελή αντιπροσωπεία μας**, στις 10 Μαΐου 13:30, στην έδρα της Περιφέρειας Αττικής, ώστε να μας περιγράψετε την πολιτική που θα ακολουθήσει η Περιφέρεια Αττικής υπό την ηγεσία σας. Συγκεκριμένα μας αφορούν τα παρακάτω θέματα:

* Το χρονοδιάγραμμα για την ολοκλήρωση των έργων που ήδη υλοποιούνται στα πλαίσια του ΜΔΠΔ
* Οι ενέργειες που σκοπεύετε να κάνετε για την εξασφάλιση πόρων και το χρονοδιάγραμμα στο οποίο εκτιμάτε ότι θα υλοποιηθεί το ΜΔΠΔ.
* Η λήψη μέτρων σε συνεργασία με άλλους φορείς (π.χ. Τροχαία), ώστε να αποτραπεί η καταπάτηση και τελικά αχρήστευση των ποδηλατικών υποδομών.
* Η γενικότερη υποστήριξη πολιτικών που προάγουν την ποδηλασία

Οι ποδηλάτες της Αττικής είμαστε έτοιμοι, όχι μόνο να κρίνουμε, αλλά και να συμβάλλουμε με κάθε μέσο που διαθέτουμε, στην επιτυχία των έργων που μας αφορούν.

**Η Οργανωτική Επιτροπή Αθήνας**

**της 8ης Πανελλαδικής Ποδηλατοπορείας**

Συμμετέχουν στην οργανωτική επιτροπή:

* ΠΟΔΗΛΑΤ-ισσ-ΕΣ

[www.podilates.gr](http://www.podilates.gr/), podilato-backstage@yahoogroups.com

* Σύλλογος Αστικών Ποδηλατών “ΠοδηλΑΤΤΙΚΗ Κοινότητα”

[www.podilattiki.gr](http://www.podilattiki.gr/), info@podilattiki.gr

---------------------------------------

Σημ. Συνημμένος ο χάρτης του ΜΔΠΔ του ΡΣΑ

Συμμετέχουν στην εκδήλωση:

* Acharnai ride

<https://www.facebook.com/groups/acharnairide/>

* Bike fun

<https://www.facebook.com/groups/bikefuncycle/>

* Bikesandmore Maroussi

<https://www.facebook.com/bikesandmore.maroussi?fref=ts>

* Moschato Bicycle Friends

<https://www.facebook.com/groups/moschatobicycle/?fref=ts>

* Northbike

<https://www.facebook.com/pages/Northbikegr/185297434901899>

* Οι Άγιοι

<https://www.facebook.com/groups/484265904937327/>

* Π.Α.Σ. Αργυρούπολης

<https://www.facebook.com/groups/74735313229/>

* Ποδηλάτες Αλσούπολης

<http://podilatesalsoupolis.blogspot.gr/>

* Ποδηλάτες Άνω Γλυφάδας

<https://www.facebook.com/groups/poldilatesanoglifadas/>

* Ποδηλάτες Νέας Φιλαδέλφειας

<https://www.facebook.com/groups/452019878272325/?fref=ts>

* Ποδηλάτες Παπάγου Χολαργού

<https://www.facebook.com/groups/598846740144117/>

<http://podilates-px.blogspot.gr/?view=classic>

* Ποδηλάτες του Νότου

<https://www.facebook.com/Podilates.tou.Notou?fref=nf>

* Ποδηλάτες Περάματος

<https://www.facebook.com/groups/112831705469193/>

* Ποδηλατιστές Ιλίου

<https://www.facebook.com/groups/775898149118026/>

* Podilat[iss]es Notia

<https://www.facebook.com/groups/podilat.iss.es.notia/?fref=ts>

* Τα Λαμπρινάκια

<https://www.facebook.com/groups/1413596142188459/>

* Τα Παιδιά του Πειραιά Ποδηλατούν

<https://www.facebook.com/groups/296715657039445/>

* Φίλοι του Ποδηλάτου

<http://www.filoi-podilatou.gr/>, filoipod@gmail.com